ועדת הכלכלה, כנסת 20, פרוטוקול מספר 503, 2017-05-23 12:30

חמד עמאר: בוקר טוב לכולם – אצלנו עד 12:00 אומרים בוקר טוב – אני פותח את ועדת הכלכלה בנושא הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים (תיקון מס' 4), התשע"ה-2014, של חבר הכנסת רוברט אילטוב, חבר הכנסת יעקב מרגי וחברת הכנסת אורלי לוי אבקסיס.

חמד עמאר: בהתחלה אני רוצה לתת לחבר הכנסת רוברט אילטוב, שהוביל את החוק, הביא את החוק, שיציג את החוק.

רוברט אילטוב: תודה, כבוד היושב-ראש, ותודה שהצלחת להגיע היום עם כל המורכבויות של הימים האחרונים.

רוברט אילטוב: ונעלה את הצעת החוק.

רוברט אילטוב: והצעת החוק קיבלה המשך דיון מהקדנציה הקודמת.

רוברט אילטוב: כשאני רואה פה את חברי הכנסת מהקדנציה הקודמת שחתמו על הצעת החוק, רובם לא נמצאים היום בכנסת, אבל ראיתי לנכון וחשיבות רבה להמשיך לקדם את הצעת החוק, כי אני חושב שבמדינת ישראל אין מקום לאפליה של ציבור לובשי מדים וכוחות הביטחון בשום דרך שהיא, אם זה בכניסה למקומות ציבוריים, אם זה בכניסה או נוכחות במבחנים באוניברסיטה, ואם זה מקומות בילוי או כל דבר אחר שקשור למרחב הציבורי.

רוברט אילטוב: אני חושב שמדינת ישראל לא יכולה להרשות לעצמה שום אפליה בשום דרך כלפי אף אחד מאותם האנשים שלובשים מדים.

רוברט אילטוב: ואם הם לובשים מדים בצה"ל, במשטרה, בכבאות או בכל מקום אחר.

רוברט אילטוב: אני חושב שאנחנו צריכים לא רק לאפשר להם, אלא גם לתת להם את הכבוד המגיע להם כשהם מגיעים למקומות האלה.

רוברט אילטוב: הצעת החוק הזאת הוכנה בקדנציה הקודמת לקריאה שנייה ושלישית, וגם לא היו הסתייגויות.

רוברט אילטוב: יש תמיכת הממשלה בהצעת החוק.

רוברט אילטוב: וחבל לי שהצעת החוק הזאת לא עברה עוד בקדנציה הקודמת, ואעשה הכול כדי שהיא תעבור כמה שיותר מהר בקדנציה הזאת.

רוברט אילטוב: תודה.

חמד עמאר: תודה לך.

חמד עמאר: מישהו רוצה להוסיף עוד משהו?

חמד עמאר: אז בואו נתחיל להקריא את הצעת החוק.

<אביגל כספי: זה הסעיף הראשון.

חמד עמאר: את יכולה להסביר קצת את הסעיף?

<אביגל כספי: כן.

<אביגל כספי: בעצם התיקון הזה הוא לסעיף 2, שבו מצויות ההגדרות, ורוצים להגדיר מהם כוחות הביטחון וההצלה, כדי שמאוחר יותר, כשנגיע לעדכון לסעיף 3, נוכל לקבוע הלכת הפליה חדשה, שהיא לבישת מדי כוחות הביטחון וההצלה.

<אביגל כספי: כלומר, נדרש להגדיר מיהם כוחות הביטחון, כדי שיידעו את מי אסור להפלות, את מי שלובש אלו מדים.

<אביגל כספי: סעיף 3, אסביר בהמשך, זה בעצם הסעיף המרכזי בחוק איסור הפליה, שהוא קובע את איסור ההפליה והוא קובע מהן מילות ההפליה.

<אביגל כספי: והצעת החוק הזאת מבקשת להוסיף עילה חדשה של לבישת מדי כוחות הביטחון, ולכן נדרש להגדיר מהם כוחות הביטחון.

חמד עמאר: יש הערות לסעיף?

<אביגל כספי: רק הערה אחת.

<אביגל כספי: בפעם הקודמת שהגענו בהצעת החוק לקריאה שנייה ושלישית, הוצע להוסיף גופים שהם כמו זק"א, שמוגדרים בחוק שירות לאומי-אזרחי כגופים בפריסה ארצית שעיקר עיסוקם בהצלת חיי אדם, וגופים שעזרתם נדרשת באופן מיידי לזיהוי קורבנות אסון, שקבע שר בצו באישור הוועדה.

<אביגל כספי: הוועדה בעצם צריכה להכריע אם רוצים להכניס את הגופים האלה, או שההגדרה של כוחות הביטחון וההצלה תהיה מצומצמת יותר, כמו בנוסח לקריאה הראשונה שהקראתי.

חמד עמאר: לא, להיפך, אני דווקא רוצה להרחיב.

חמד עמאר: כל מי שעוסק בהצלה ובכוחות הביטחון, שייכנס לתוך החוק, שלא יופלה בגלל לבישת מדים.

<קריאה: אחרת - - - מי מותר או מי אסור.

<קריאה: אין להם מדים.

מאיר שלום: יש להם מדים, לזק"א?

<קריאה: יש להם מדים.

<קריאה: אין להם מדים, יש להם אפודים.

חמד עמאר: אנחנו לא מדברים על זק"א כזק"א.

חמד עמאר: וכאן לא מוזכרת זק"א, מוזכר באופן ברור כל מי שעוסק בהצלה וביטחון, בגלל המדים שלו לא יאסרו את כניסתו.

חמד עמאר: ויש לו מדים.

חמד עמאר: אחד בלי מדים, אף אחד לא ישאל אותו.

חמד עמאר: אנחנו לא מדברים על מישהו שהוא אומר: אני מזק"א, ואז מפלים אותו מלהיכנס.

חמד עמאר: אנחנו מדברים על מישהו שנכנס עם מדים של כוחות הביטחון, איזשהם כוחות ביטחון והצלה, ואוסרים עליו להיכנס.

<אביגל כספי: זה בעצם גם יכול להיות או מדים או סמלים, כי הצעת החוק מדברת על לבישת מדי כוחות הביטחון וההצלה או ענידת סמליהם.

<אביגל כספי: מספיק שיש סמל והוא מופיע באיזשהו אופן על - - -

חמד עמאר: כן, כן, בסדר.

<אביגל כספי: זה גם בעצם הסתכלות קדימה, אם יקומו בעתיד ארגונים נוספים, אם השר יקבע - - -

רוברט אילטוב: כל עוד הוא מוגדר כגוף הצלה - - -

חמד עמאר: כן, הצלה וביטחון.

חמד עמאר: מישהו רוצה להוסיף עוד משהו?

רוברט אילטוב: לי כיוזם החוק אין - - -

חמד עמאר: אז אני מעמיד את זה להצבעה.

חמד עמאר: מי בעד?

רוברט אילטוב: אני לא יכול.

רוברט אילטוב: אתה חבר.

<לאה ורון: לא, אתה לא - - -

חמד עמאר: כן, אני חבר.

חמד עמאר: מי נגד?

עבד אל חכים חאג' יחיא: אני.

עבד אל חכים חאג' יחיא: בעד סעיף 1 – 1

עבד אל חכים חאג' יחיא: נמנעים – אין

חמד עמאר: אתה נגד?

חמד עמאר: שאלתי אם יש הערות, מישהו רוצה להוסיף משהו.

עבד אל חכים חאג' יחיא: שאלת מי בעד ומי נגד.

חמד עמאר: עכשיו אני חוזר אחורה צעד אחד.

עבד אל חכים חאג' יחיא: - - - הצבעה.

חמד עמאר: אני עכשיו חוזר צעד אחד אחורה, ואני רוצה לפתוח את הנושא.

עבד אל חכים חאג' יחיא: זה לא מה שהיה על סדר-היום, לא?

רוברט אילטוב: לא, אני רוצה להגיש רוויזיה.

רוברט אילטוב: אוקיי?

רוברט אילטוב: מגיש רוויזיה.

<לאה ורון: לא, זה מה שמופיע על סדר-היום, אדוני.

חמד עמאר: אז התבלבלת על מה מצביעים?

עבד אל חכים חאג' יחיא: לא, כי פה מופיע לי משהו אחר.

<לאה ורון: ככה נקראת הצעת החוק.

חמד עמאר: לא היית מהתחלה, בוא נחזור צעד אחד אחורה, לא נגיש רוויזיה, רק נשמע בדיוק – חבר הכנסת התבלבל, הוא לא יודע על איזה חוק אנחנו מדברים.

חמד עמאר: לכן את יכולה - - -

עבד אל חכים חאג' יחיא: זה הכניסה למקומות - - -

רוברט אילטוב: אני חושב שהוא לא התבלבל.

עבד אל חכים חאג' יחיא: לא התבלבלתי.

<לאה ורון: זה לא הנושא של איסור או הפליה בכניסה, אלא הצעת החוק הזו מתייחסת להפליה כנגד מי שלובש מדים של כוחות הביטחון או כוחות ההצלה.

חמד עמאר: אנחנו מדברים על מישהו ממד"א לדוגמה או חייל צה"ל, שרוצה להיכנס להרצאה באוניברסיטה, ואוסרים עליו להיכנס להרצאה או למסעדה או לכל מקום בילוי שהוא ציבורי, ואומרים לו: בגלל שאתה לובש מדים אתה לא יכול להיכנס.

עבד אל חכים חאג' יחיא: כן, אז אני מתנגד.

חמד עמאר: בסדר.

עבד אל חכים חאג' יחיא: שיבוא ב-civil, כי הוא לא בתפקיד באותו רגע, ושילבש כמו כל אחד שנמצא שם.

עבד אל חכים חאג' יחיא: אני לא צריך, אם אני נכנס למקום כזה - - -

רוברט אילטוב: מבחינתו גם שלא יהיו מדים בכלל במדינת ישראל - - -

עבד אל חכים חאג' יחיא: אז אתה לא צריך לפרשן אותי, תאמין לי שאני - - -

רוברט אילטוב: אני רוצה להגיש רוויזיה.

עבד אל חכים חאג' יחיא: אני יודע להתבטא.

חמד עמאר: בסדר, נגיש על הסעיף.

חמד עמאר: בואו נמשיך על הסעיף השני.

<אלי יפה: אני יכול להגיד משהו?

חמד עמאר: כן.

<אלי יפה: ברשותך, זאת אומרת, הם לפעמים כן נכנסים אפילו תוך כדי משמרת, הם אוכלים.

עבד אל חכים חאג' יחיא: תוך כדי משמרת זה משהו אחר.

עבד אל חכים חאג' יחיא: הוא בזמן המשמרת הולך לבילוי?

<אלי יפה: לא הולך לבילוי, הולך לאכול.

עבד אל חכים חאג' יחיא: זה המקום שאנחנו מדברים עליו.

<אלי יפה: לא רק מקומות בילוי.

עבד אל חכים חאג' יחיא: - - - להיכנס לכל מקום, אבל מדברים על בילוי.

<אלי יפה: אנחנו מדברים גם על מקומות של מסעדה או אוכל.

עבד אל חכים חאג' יחיא: גם בילוי רשום פה.

<לאה ורון: גם, אבל לא רק.

חמד עמאר: בסדר, הוגשה רוויזיה לסעיף.

רוברט אילטוב: מבחינתו כל מי שנוסע הביתה לא יכול להיכנס - - -

עבד אל חכים חאג' יחיא: בסדר, הוגשה רוויזיה לחוק, אז בעוד חצי שעה נדון ברוויזיה.

עבד אל חכים חאג' יחיא: בואו נמשיך לסעיף השני.

עבד אל חכים חאג' יחיא: לא, אני שואל שאלה חשובה: מישהו מונע מחייל להיכנס לבית קפה היום?

רוברט אילטוב: מנעו, כן.

חמד עמאר: מנעו מחייל להיכנס לבית קפה.

חמד עמאר: החוק נולד אחרי שחייל מילואים נכנס לאיזושהי הרצאה באוניברסיטה, והמרצה לא הסכים להכניס אותו.

עבד אל חכים חאג' יחיא: הרצאה זה משהו אחר.

חמד עמאר: אני חושב שחיי צה"ל – אנחנו צריכים להתגאות במדים.

חמד עמאר: לכן אני אומר:

חמד עמאר: החוק הזה חייב לעבור.

עבד אל חכים חאג' יחיא: אני מתנגד.

חמד עמאר: והוא הגיש רוויזיה, חבר הכנסת אילטוב, בעוד חצי שעה נדון ברוויזיה.

חמד עמאר: בואו נמשיך להסביר את הסעיף השני.

חמד עמאר: בבקשה.

<אביגל כספי: כן, אני קוראת את סעיף 2.

<אביגל כספי: בעצם כמו שאמרתי מקודם - - -

חמד עמאר: כן, כבר הסברת את הסעיף.

חמד עמאר: יש הערות לסעיף מס' 2? אין הערות.

חמד עמאר: בוא נמשיך לסעיף 3.

<אביגל כספי: זהו.

חמד עמאר: שני סעיפים.

חמד עמאר: אז אם אין הערות, נתכנס בעוד חצי שעה להצבעה על רוויזיה.

<לאה ורון: לא, אדוני, אני מציעה לחשוב מתי אתם מבקשים את הרוויזיה, וחבר הכנסת רוברט אילטוב ואתה תודיעו לי מתי אתם מבקשים את הרוויזיה.

רוברט אילטוב: אתה כיו"ר ועדה תודיע מתי אתה רוצה.

חמד עמאר: אז אנחנו לא חייבים להצביע תוך חצי שעה.

<לאה ורון: אפשר לקבוע רוויזיה גם לשבוע הבא או עוד שבועיים.

חמד עמאר: נודיע לך מתי בדיוק תהיה הרוויזיה, בסדר?

<לאה ורון: בסדר גמור.

<לאה ורון: כמובן נוציא סדר-יום, נפרסם לכל חברי הוועדה וכו'.

חמד עמאר: תודה.